Skuld en hulp – toortsie.com
Skuld en hulp
Maart 17, 2018 Maart 18, 2018 ~ Toortsie
Eendag, baie lank gelede, het iemand hierdie in 'n kommentaar op een van my bloginskrywings geskryf:
'Dit voel of die Here my vergeet het, eks moedeloos verby, ek wil nie twyfel nie, maar hoe, waarheen, hoe vertel ek my man ek kan nie my skuld betaal nie, as jy weet hy kan dit nie vir jou betaal nie, ek smeek en bid aanmekaar, bid ek verkeerd, se ek die verkeerde goed? ek weet nie meer nie, ?'
En dit was my antwoord:
Liewe Xxx, ek belowe jou God het jou nog nie vergeet nie. En Hy sal nooit! Hou aan om Hom te soek, Hy laat Hom vind deur hulle wat Hom soek.
Die skuldprobleem is natuurlik 'n ander onderwerp.
Dis NIE God se skuld dat jy te veel skuld het nie. God gee vir ons die vryheid van keuse en dis ons wat die regte of verkeerde keuses maak.
Eerstens sal dit regtig goed wees as jy met jou man hieroor praat, selfs al kan of sal hy dit nie terugbetaal nie.
Dalk kan julle saam aan 'n oplossing dink. Twee koppe is altyd beter as een.
Het julle dalk gesamentlik baie skuld?
Dan moet jy al jou skuld (ALLES!!!! Kredietkaart, klere, juwele, meubels, ………………..), die groot EN die klein bedraggies neerskryf.
Hoeveel kan jy in 'n maand bekostig om terug te betaal?
Gaan praat met die skuld-eisers en verduidelik vir hulle jou probleem. Verduidelik aan hulle dat jy hulle graag almal wil betaal.
Verdeel die bedrag wat jy kan betaal, in verhouding tussen die skuldeisers. Dié vir wie jy meer skuld, kry 'n groter porsie van die terugbetaalbedrag, die kleineres, dalk minder.
Of dalk kan jy van die kleineres vinniger afbetaal sodat jy oor tyd meer geld het vir die groteres?
Aanvaar dit as hulle vir jou sê dat hulle rente gaan hef. Verduidelik dat dit dalk langer sal neem maar dat jy hulle almal graag wil terugbetaal.
Die heel belangrikste: JY MOET HULLE DAN BETAAL SOOS BELOWE!! Moenie EEN maand oorslaan nie!!!
Op so 'n manier verseker jy dat jou naam nie op 'n swartlys geplaas word en jou kredietwaardigheid in gedrang kom nie.
Doen dit in samewerking met jou man. Wees oop oor julle finansies. Vertrou mekaar.
Vertrou julle nie meer mekaar nie? Dan moet daardie vertroue herwin word. Gewerk aan word.
Die beste tyd om God aan te roep is NOU. Vra Hom om jou te help in hierdie krisis. Vra Hom vir duidelikheid sodat jy die regte besluite kan neem.
Vra Hom die wilskrag om vas te byt en jou skuld te vereffen. Vra Hom veral om jou te genees dat jy nie weer skuld sal maak nie!!
Nooi Hom om heerser oor jou finansies te wees. Moenie aan Hom goed belowe wat jy in elk geval nie kan nakom nie. Maar Vra Sy Hulp!!
Dalk beteken dit vir iemand iets. Ek onthou sy het nogals kom rapporteer. Dit het vir hulle gewerk.
Posted in Geldsake, Geleefde Christenskap	skuldskuldberading
‹ PreviousDis 'n hopelose saak
Next ›Afrikaans IS groot!
10 thoughts on "Skuld en hulp"
Maart 17, 2018 om 8:07 vm
Maart 17, 2018 om 8:11 vm
Ek moet dit self ook mooi lees!
Maart 17, 2018 om 10:43 vm
O ken ek nie hierdie pad nie. Net ek het drie keer die bankkaarte self gevat en die persone uit die gemors gehelp deur die werk vir hulle te doen. To no avail…. toe gooi ek maar handdoek in.
Maart 17, 2018 om 10:56 vm
Dis die probleem. Mens kom moeilik uit 'n gewoonte. Of verslawing.
Maart 17, 2018 om 12:40 nm
Soveel waarheid wat jy hier neerskryf, Toortsie. Ek moet ook weer en weer lees, dis nodig.
Maart 17, 2018 om 12:45 nm
As iemand regtig in die moeilikheid is, het mense prof hulp nodig. Hierdie is maar vir klein moeilikheidjies en vir mense wat regtig daaruit wil kom. ❤️
Maart 18, 2018 om 1:08 nm
Wyse woorde vir iemand op moed-verloor-vlakte
Ek sonder of dit is wat hul dan wil hoor?
Maart 19, 2018 om 3:14 nm
Dis die ding van as iets neergeskryf is, mens kan later wéér gaan lees wanneer die grond nie so hardgebak is nie en die boodskap effe meer inslag vind.